Kas sellised metariigid hakkavad tulevikus kandma riigi nime, on raske öelda. Tegelikult on praegusel kujul eksisteerivaks riigiks vale nimetada nii tekkivaid metariike  - nagu Euroopa Liit - kui ka nende liikmeid. Mitte kumbki neist ei vasta neist tänapäeva mõõdupuude järgi riigi tingimustele. Praeguse riigi erinevad funktsioonid saavad selles hierarhias olema suures osas arvatavasti hajutatud. Seejuures on paljude kohalike küsimuste otsustamine delegeeritud arvatavasti alla, väikseimatele omavalitsusüksustele. Ainult need valdkonnad, kus majanduslik integratsioon nõuab otsustamist kõrgemal tasemel, on antud otsustada praeguste riikide järeltulijatele või siis riikidevahelistele organisatsioonidele ehk metariikidele. Neid alasid saab olema aga vägagi palju, sest info pea piiramatu levik üle kogu maakera põhjustab suurt majanduslikku ja kultuurilist integreerumist ja ühtlustumist.